als_Latn dik_Latn sag_Latn
Prej fillimit të fushatës për zgjedhjet e 11 qershorit, “Fillimit të ri” në Mitrovicë i janë bashkëngjitur më shumë se 1 mijë të rinj.
Sipas PDK-së, kjo përkrahje e madhe për këtë parti, po shfaqet nëpër të gjitha takimet dhe aktivitetet që kandidatët për deputetë të PDK-së në Mitrovicë po zhvillojnë nëpër lagje dhe fshatra të kësaj komune.
Në vazhdën e këtyre aktiviteteve drejtuesit e Degës dhe kandidatët për deputetë kanë mbajtur takime me qytetarë në qendër, në lagjen “Ura e Gjakut”, “Fushëibër”, “Iliridë” etj. Ata kanë prezantuar vizionin e “Fillimit të ri”, si një epokë të re për Kosovën.
Kryetari i Degës së PDK-së në Mitrovicë, Avni Kastrati, tha para qytetarëve se kandidatët për deputetë: Jehona Shyti, Drita Kadriu, Rrustem Musa e Abdyl Salihu, janë mishërim i vlerave më të mira që përbëjnë një njeri dhe një profesionist. “Janë njerëz të dëshmuar për humanizëm dhe për profesionalizëm, prandaj ne jemi të nderuar si subjekt politik më këtë cilësi që ofrojmë”, tha ai.
als_Latn als_Latn als_Latn als_Latn